
	Comisia pentru buget, finanţe şi bănci

	
	Bucureşti,        

Nr. 22/551/13.04.2011


Biroul Permanent

al

Camerei  Deputaţilor

Vă înaintăm, alăturat,  raportul suplimentar asupra   proiectului de Lege privind respingerea Ordonanţei de urgenţă a Guvernului nr.59/2010 pentru modificarea Legii nr.571/2003 privind Codul fiscal ,  cu care comisia noastră a fost sesizată în fond cu adresa Biroului Permanent nr.PL.x 597/2010  din 29 martie 2011.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/551/13.04.2011


RAPORT SUPLIMENTAR
asupra   proiectului de Lege privind respingerea Ordonanţei de urgenţă a Guvernului nr.59/2010 pentru modificarea Legii nr.571/2003 privind Codul fiscal

Cu adresa nr. PL.x 597/2010 din 29 martie 2011, Biroul Permanent în temeiul art. 70 din Regulamentul Camerei Deputaţilor, republicat, a sesizat Comisia pentru buget, finanţe şi bănci  pentru reexaminarea proiectului de Lege privind respingerea Ordonanţei de urgenţă a Guvernului nr.59/2010 pentru modificarea Legii nr.571/2003 privind Codul fiscal, în vederea întocmirii unui raport suplimentar.
                Prezentul proiect de Lege are ca obiect de reglementare modificarea articolului 252 şi a alineatului (2) al articolului 263 din Legea nr. 571/2003 privind Codul fiscal, cu modificările şi completările ulterioare. Astfel se propune majorarea nivelului impozitului pe clădiri, datorat de persoanele fizice, care deţin în proprietate două sau mai multe clădiri cu destinaţia de  locuinţă şi majorarea impozitului pentru autovehicule. 
La întocmirea raportului s-au avut în vedere avizele Consiliului legislativ, Comisiei juridice, de disciplină şi imunităţi, Comisiei pentru politică economică, reformă şi privatizare, Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic.
Proiectul de Lege a fost adoptat de Senat în şedinţa din 20 octombrie 2010.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 32 deputaţi, din totalul de 33 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Tudor Dan Lazăr  - secretar de stat la  Ministerul Finanţelor Publice.
În urma dezbaterii proiectului de Lege  privind respingerea Ordonanţei de urgenţă a Guvernului nr.59/2010 pentru modificarea Legii nr.571/2003 privind Codul fiscal,  în şedinţa din data de 12.04.2011 , cu majoritate de voturi , comisia propune supunerea spre dezbaterea şi adoptarea Plenului Camerei Deputaţilor a proiectului de Lege privind aprobarea Ordonanţei de urgenţă a Guvernului nr.59/2010 pentru modificarea Legii nr.571/2003 privind Codul fiscal, cu amendamentele admise prezentate în Anexa nr. 1 şi amendamentul respins prezentat în Anexa nr. 2.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

m
Anexa nr. 1
 Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	L E G E

privind respingerea Ordonanţei de urgenţă a Guvernului nr. 59/2010 pentru modificarea Legii nr. 571/2003 privind Codul fiscal
	L E G E

privind aprobarea Ordonanţei de urgenţă a Guvernului nr. 59/2010 pentru modificarea Legii nr. 571/2003 privind Codul fiscal
	

	2. 
	Articol unic. -  Se respinge Ordonanţa de urgenţă a Guvernului nr. 59 din 30 iunie 2010 pentru modificarea Legii nr. 571/2003 privind Codul fiscal, publicată în Monitorul Oficial al României, Partea I, nr. 442 din 30 iunie 2010.
	Art.I. - Se aprobă Ordonanţa de urgenţă a Guvernului nr. 59 din 30 iunie 2010 pentru modificarea Legii nr. 571/2003 privind Codul fiscal, publicată în Monitorul Oficial al României, Partea I, nr. 442 din 30 iunie 2010.
	OUG 59/2010 şi-a produs efectele, majoritatea contribuabililor au plătit impozitul pentru a beneficia de bonificaţie.

	3. 
	
	Art. II. – Prevederile art. I din   Ordonanţa de urgenţă a Guvernului nr. 59 din 30 iunie 2010 pentru modificarea Legii nr. 571/2003 privind Codul fiscal se aplică până la data de 31 decembrie 2011.        

	În perspectiva redresării economiei, măsura este benefică deocamdată până la 31 dec. 2011. MFP s-a angajat că va elabora o altă metodologie de impozitare a proprietăţii care să se aplice cu 01 ianuarie 2012.


Anexa nr. 2

 Amendamente respinse

În cursul dezbaterii, Comisia a respins următorul amendament:

	Nr. crt.
	Text Cod fiscal
	Text propus de Comisie

(autorul amendamentului)
	Motivarea 

amendamentelor propuse

	1.
	Art. 250 Scutiri

(1) Clădirile pentru care nu se datorează impozit, prin efectul legii, sunt, după cum urmează:

……………………………..

19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.


	Art. 250 Scutiri

(2) Clădirile pentru care nu se datorează impozit, prin efectul legii, sunt, după cum urmează:

……………………………..

19. clădirile utilizate pentru activităţi social-umanitare de către asociaţii, fundaţii, culte şi sindicate, potrivit hotărârii consiliului local.
Autor: doamna Maria Eugenia Barna – deputat PSD

	Nu face obiectul OUG 59/2010

